Wafibol (Sus scrofa)

Wafibol (Sus scrofa) tir tana moukolafa katca ke Sus oxi vey Suidae yasa ( Suinae volveyyasa ) ke ARTIODACTYLA veem.

Gan Linnaeus bak 1758 taneon zo pimtayar.

 Pimtara 
Wafibol va zegodafo is alnafo alto sodir, inaf im tir pibaf isen rosotces yinaxot va ge male taka kale ault soziker. Lodilamkafe is loklaafe wafibolye
va toloy myast  abduenis male kutc sodid.

Nekev zolonafo ontinalto, wafibol koe uvoy palseson gizavzagir nume koe tuwavafa anameda voldrikon zo rowir. Va brava ba miel anton gibulur ise zavzar obrapas, nyapeson gan cuynafa gildetca isu pezitca.

Inafa sinka tir gedrapafa : aalenga ( perse is tajde ) is zae is bezatoka is povi is miduraf warzeks. Todon gu sinkiskuca, wafibol va kabay dace rodegralomer ike va sebadadunolam rodedivbravar.

Wafibol vanmiae lospa dem wafibolya is oc ke konaka klaa giblir ; ant guazafe sulemye tid antiafe.

Walikrasa rekola mali santaneaksat kali taneaksat sojijar. Oc ( dem umicakiraf im ) bak bareaksat ik balemeaksat sye koblid, arti alubaksatafa ocaga.

 Vexala dem apteem 
Sedme Mammal Species of the World (siatos ke 2005), bata katca vas 17 apta ruldar :

 Pulasa vuestexa is xantaza 
 (en) vuest- : Mammal Species of the World (v- 3, 2005) : Sus scrofa (Linnaeus, 1758)
 (en) vuest- : CITES : Sus scrofa
 (en) vuest- : UICN : katca Sus scrofa (Linnaeus, 1758)
 (en, fr) vuest- : ITIS : Sus scrofa (Linnaeus, 1758)
 (en) vuest- : Tree of Life Web Project : Sus scrofa
 (en) vuest- : Catalogue of Life : Sus scrofa (Linnaeus, 1758)
 (en) vuest- : Paleobiology Database : Sus scrofa (Linnaeus, 1758)
 (en) vuest- : Animal Diversity Web : Sus scrofa
 (en) vuest- : NCBI : Sus scrofa
 Ara vuestexa 
 Wafibol (Sus scrofa) dene Wikispecies

 Kotavafa vuestesa xantaza 
 Kotava winugaf moukolaf ravlemak (Kotava, Latinava, 2019)


Wafibol (Sus scrofa)
Wafibol (Sus scrofa)
Wafibol (Sus scrofa)